### Beslutningstema

Budgetopfølgning på Klima, Vækst- og Udviklingsudvalgets budgetområde. De generelle forhold fra budgetopfølgningen indgår i den samlede budgetopfølgning for kommunen.

### Sagsfremstilling

Ifølge kommunens Økonomiske Procedurer skal fagudvalgene behandle forventninger til årsregnskabet ved to årlige budgetopfølgninger. Budgetopfølgningen pr. 31.8. skal sikre overholdelse af budget 2023 og sikre nødvendige tiltag i relation til budgetlægningen for 2024.

Fagudvalgene er pålagt at ledsage eventuelle forventede merforbrug med forslag til finansiering indenfor bevillingsrammen, herunder handlingsinitiativer til sikring af fremtidig budgetoverholdelse. Dette indebærer også, at fagudvalgene har ansvaret for at fremsætte forslag til nedjustering af serviceniveauet, således at dette bringes i overensstemmelse med det udmeldte budget.

Der forventes balance på driften ved årets afslutning. Forskydning i disponering og udbetaling af tilsagn om tilskud, kan påvirke årets resultat.

Alle anlægsprojekter er blevet gennemgået og revurderet. Det har resulteret i en forventning om, at der bliver et behov for at overføre 26,1 mio. kr. i ikke forbrugte anlægsmidler på grund af mindre aktivitet og en generel forsinkelse end først planlagt. Det endelige resultat vil i forbindelse med regnskabsafslutning indgå i anlægsoverførsler til 2024.

### Direktionen indstiller,

|  |  |
| --- | --- |
| at | budgetopfølgning pr. 31. august 2023 for Klima, Vækst- og Udviklingsudvalgets område godkendes, og |
| at | generelle bemærkning indgår i den samlet budgetopfølgning for Tønder Kommune. |

### Beslutning

Indstillingen godkendt.